ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1367/98

υποβολή: Graham Watson (ELDR) προς την Επιτροπή

(7 Μαΐου 1998)

Θέμα: Έρευνητική πρωτοβουλία για μηδενικές εκπομπές

Το ίδρυμα ερευνητικής πρωτοβουλίας για μηδενικές εκπομπές (ZERI) αποσκοπεί στην εκπόνηση συλλογικών στρατηγικών και βιομηχανικών πολιτικών με βάση την αρχή της βιώσιμης κοινωνικής και οικονομικής ανάπτυξης.

Σκοπεύει η Επιτροπή να στείλει εκπρόσωπο στην προσεχή διάσκεψη του SERI στη Γενεύη;

Κοινή απάντηση

του κ. Cresson εξ ονόματος της Επιτροπής

στις γραπτές ερωτήσεις E-1363/98, E-1364/98, E-1365/98, E-1366/98 και E-1367/98

(6 Ιουλίου 1998)

Το ιαπωνικό ερευνητικό πρόγραμμα ZERI (μηδενικής εκπομπής) δρομολογήθηκε το 1994 από το "Ινστιτούτο προηγμένων σπουδών" του Πανεπιστημίου Ηνωμένων Εθνών του Τόκυο. Η Επιτροπή δεν συμμετέχει στο πρόγραμμα αυτό, ούτε διαθέτει αναλυτικές πληροφορίες για τις εντασσόμενες σε αυτό εργασίες ή για την ύπαρξη αντίστοιχης πρωτοβουλίας ZERI στα σχολεία.

Οι ερευνητικές εργασίες με στόχο την περιστολή των εκπομπών διεξάγονται στην Κοινότητα στους κόλπους του 4ου προγράμματος-πλαισίου έρευνας και τεχνολογικής ανάπτυξης (ΕΤΑ)(1). Οι ερευνητικές αυτές εργασίες επιτελούνται στο πλαίσιο διαφόρων ειδικών ερευνητικών προγραμμάτων: "περιβάλλον και κλίμα", "μη πυρηνικές μορφές ενέργειας", "βιομηχανικές τεχνολογίες", "μεταφορές".

Η Επιτροπή δεν είναι ενήμερη για τυχόν ιδιαίτερη επικάλυψη μεταξύ των κοινοτικών και του προγράμματος ZERI.

Επειδή δεν έχει καμμιά ενεργό εμπλοκή στο ZERI, η Επιτροπή δεν προτίθεται να αποστείλει αντιπρόσωπο στο επικείμενο συνέδριο ZERI της Γενεύης.

(1) ΕΕ L 117 της 8.5.1990.
ΓΡΑΠΤΗ ΕΡΩΤΗΣΗ E-1860/98

υποβολή: Paul Rübig (PPE) προς την Επιτροπή

(16 Ιουνίου 1998)

Θέμα: Διαδικασία αντιντάμπιγκ κατά της Βραζιλίας

Στην ΕΕ C 336 της 7.11.1997, η Επιτροπή γνωστοποίησε ότι έχει κινηθεί διαδικασία αντιντάμπιγκ κατά της Βραζιλίας. Η εν λόγω διαδικασία αφορά ινόπλακες αποτελούμενες 100 % από ξύλο ευκαλύπτου, οι οποίες χρησιμοποιούνται στην εσωτερική αγορά για την κατασκευή θυρών. Προς το σκοπό αυτό εισάγονται μεγάλες ποσότητες αυτών των πλακών. Η αγορά της Ευρωπαϊκής Ένωσης δεν προσφέρει ανάλογα προϊόντα στην απαιτούμενη ποιότητα. Η χρησιμοποίηση χειρότερης ποιότητας θα οδηγούσε και σε αύξηση των σχετικών τιμών, η οποία θα έβλαπτε σε σημαντικό βαθμό την ανταγωνιστικότητα των ευρωπαίων παραγωγών.

Με ποιο ακριβώς τρόπο έχει λάβει υπόψη της η Επιτροπή, κινώντας την εν λόγω διαδικασία, τα συμφέροντα των ενδιαφερομένων κατασκευαστών;

Απάντηση του Sir Leon Brittan εξ ονόματος της Επιτροπής

(1 η Ιουλίου 1998)

Πράγματι η Επιτροπή έχει κινήσει την εν λόγω διαδικασία αντιντάμπινγκ, με ανακοίνωση που δημοσίευσε στην Επίσημη Εφημερίδα(1). Η διαδικασία αφορά την εισαγωγή ινοπλακών προερχομένων όχι μόνον από τη Βραζιλία, αλλά επίσης και από τη Βουλγαρία, την Εσθονία, τη Λεττονία, τη Λιθουανία, την Πολωνία και τη Ρωσία και καλύπτει και άλλες ινόπλακες εκτός από αυτές που παράγονται από ευκάλυπτο.

Η Επιτροπή γνωρίζει το ενδιαφέρον των κατασκευαστών πόρτων στην Κοινότητα. Κατά τη διάρκεια των ερευνών της, η Επιτροπή έλαβε γραπτά διαβήματα από ορισμένους κατασκευαστές πορτών για τις πιθανές επιπτώσεις των μέτρων αντιντάμπινγκ στο κόστος της παραγωγής. Την ακρόαση παρακολούθησε μεγάλο μέρος των κατασκευαστών πορτών με λακαρισμένο τοίχωμα εγκατεστημένων στην Κοινότητα.

Κατά συνέπεια η πληροφορία που παρέχεται, καθώς και αυτές που παρείχαν άλλα ενδιαφερόμενα μέρη, θα εξετασθεί προσεκτικά από την Επιτροπή κατά τη σύνταξη των συμπερασμάτων της ως προς την ανάγκη ή όχι προστατευτικών μέτρων σε αυτήν τη διαδικασία.

(1) ΕΕ C 336 της 7.11.1997.
ΓΡΑΠΤΗ ΕΡΩΤΗΣΗ P-1673/98

υποβολή: Angela Billingham (PSE) προς την Επιτροπή

(18 Μαΐου 1998)

Θέμα: Κάρτα για τη λήψη δορυφορικών προγραμμάτων

Η εδρεύουσα στη Σουηδία εταιρεία Viasat αρνήθηκε να χορηγήσει κάρτα για τη λήψη δορυφορικών προγραμμάτων σε κάτοικο της εκλογικής μου περιφέρειας με την αιτιολογία ότι ο τελευταίος ζει εκτός σκανδιναυϊκής περιοχής, και ότι η εταιρεία έχει δικαιώματα μετάδοσης μόνο εντός της περιοχής αυτής.

Μπορεί η Ευρωπαϊκή Επιτροπή να ερευνήσει εάν τούτο αποτελεί παραβίαση της Συνθήκης δεδομένου ότι δημιουργεί εμπόδια στην ελεύθερη κυκλοφορία των υπηρεσιών;

Μπορεί η Ευρωπαϊκή Επιτροπή να ερευνήσει κατά πόσον πρόκειται για περίπτωση αθέμιτου ανταγωνισμού, κατά τον οποίο η εταιρεία Viasat έχει προβεί σε συμφωνίες με άλλους τηλεοπτικούς σταθμούς και σταθμούς μετάδοσης κινηματογραφικών ταινιών βάσει αποκλειστικών δικαιωμάτων σε συγκεκριμένες γεωγραφικές περιοχές;

Απάντηση του κ. Monti εξ ονόματος της Επιτροπής

(15 Ιουνίου 1998)

Η Επιτροπή γνωρίζει ότι η λήψη ορισμένων υπηρεσιών δορυφορικής εκπομπής εντός της Κοινότητας περιορίζεται λόγω των συμβατικών ρυθμίσεων που υφίστανται μεταξύ των φορέων εκπομπής και των φορέων παροχής περιεχομένου. Η Επιτροπή εξετάζει επί του παρόντος ορισμένες από τις περιπτώσεις αυτές στο πλαίσιο του κοινοτικού δικαίου και προβαίνει γενικότερα σε μια ad hoc μελέτη της κατάστασης.
ΓΡΑΠΤΗ ΕΡΩΤΗΣΗ E-1724/98

υποβολή: Brendan Donnelly (PPE) προς την Επιτροπή

(5 Ιουνίου 1998)

Θέμα: Οδηγία του Συμβουλίου 85/374/ΕΟΚ και προτάσεις για την τροποποίησή της στο έγγραφο COM(97)478

Θα μπορούσε η Επιτροπή να αναφέρει εάν δέχεται τον χαρακτηρισμό του φθορίου στο νερό ως "κινητού" προϊόντος, υπό τους όρους της Οδηγίας 85/374/ΕΟΚ(1) και του κειμένου των προτεινομένων τροποποιήσεων για την οδηγία αυτή και εάν, συνεπώς, μπορούν να στηριχθούν στον χαρακτηρισμό αυτό αιτήσεις αποζημίωσης για ασθένειες που προκλήθηκαν από την ύπαρξη φθορίου στο νερό;

Απάντηση του κ. Monti εξ ονόματος της Επιτροπής

(17 Ιουλίου 1998)

Βάσει του άρθρου 2 της οδηγίας του Συμβουλίου 85/374/ΕΟΚ της 25ης Ιουλίου 1985 για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων, προϊόν κατά την έννοια της οδηγίας θεωρείται οποιοδήποτε κινητό. Μοναδική εξαίρεση αποτελούν οι "πρώτες ύλες γεωργίας" εκτός από εκείνες που έχουν υποστεί αρχική μεταποίηση.

Η Επιτροπή πρότεινε την 1 Ιουλίου 1997 την τροποποίηση της οδηγίας 85/374/ΕΟΚ(2), έτσι ώστε οι πρώτες ύλες γεωργίας να θεωρηθούν προϊόντα για τους σκοπούς της οδηγίας. Η πρόταση αυτή βασίζεται στο ψήφισμα του Κοινοβουλίου για την επέκταση της οδηγίας στις πρώτες ύλες γεωργίας, στο πλαίσιο της σπογγώδους εγκεφαλοπάθειας των βοοειδών (BSE)(3).

Η οδηγία δεν περιλαμβάνει ορισμό του "κινητού". Η ερμηνεία της συνθήκης και πράξεων που βασίζονται σ' αυτήν είναι θέμα του Δικαστηρίου των Ευρωπαϊκών Κοινοτήτων. Έτσι, είναι θέμα της εθνικής νομοθεσίας να αποφανθεί αν το πόσιμο νερό που περιέχει φθόριο μπορεί να θεωρηθεί προϊόν βάσει των διατάξεων του άρθρου 2 της οδηγίας.

Το Αξιότιμο Μέλος του Κοινοβουλίου μπορεί να αναφερθεί στην περίπτωση Camelford (Ηνωμένο Βασίλειο) του 1988(4). Μετά την παράδοση 20 τόνων θειούχου αλουμινίου σε εγκαταστάσεις επεξεργασίας ύδατος όπου τοποθετήθηκε σε λάθος δεξαμενή, το πόσιμο νερό για 11.500 περίπου άτομα απέκτησε ιδιαίτερα υψηλή οξύτητα (3.000 περίπου φορές περισσότερο από την επιτρεπόμενη κοινοτική τιμή). Σε μια ομαδική αγωγή αποζημίωσης για προσωπικές βλάβες υποστηρίχθηκε ότι το νερό ήταν ελαττωματικό προϊόν στο πλαίσιο του κεφαλαίου Ι "Ευθύνη για ελαττωματικά προϊόντα" της Consumer Protection Act του 1987. Η αρμόδια αρχή αναγνώρισε την ευθύνη της και το θέμα περιορίστηκε στην ποσοτικοποίηση των βλαβών(5).

(1) ΕΕ L 210 της 7.8.1985, σελ. 29.

(2) ΕΕ C 337 της 7.11.1997.

(3) Ψήφισμα για τα αποτελέσματα της προσωρινής επιτροπής έρευνας για την BSE, ΕΕ C 85 της 17.3.1997. Βλέπε, επίσης, the Commission's first bi-annual ΒSE follow-up Report, COM(98)282 τελικό.

(4) Έκθεση στην Επιτροπή για την εφαρμογή της οδηγίας 85/374/ΕΟΚ για την ευθύνη σε περίπτωση ελαττωματικών προϊόντων (Study Contract No. ETD/B5-3000/MI/06).

(5) Α.Β. and others κατά South West Water Services Ltd. [1993] 2 W.L.R. 507, C.A.
ΓΡΑΠΤΗ ΕΡΩΤΗΣΗ E-1165/98

υποβολή: Graham Watson (ELDR) προς την Επιτροπή

(29 Απριλίου 1998)

Θέμα: Περιφερειακά αεροδρόμια και πρόσβαση στα κεντρικά αεροδρόμια

Η κίνηση αεροσκαφών προς και από τα περιφερειακά αεροδρόμια αποτελεί έναν σημαντικό και συνεχώς αναπτυσσόμενο τομέα στο χώρο της αεροπορίας.

Αναγνωρίζει η Επιτροπή το γεγονός ότι παρά την αύξηση του όγκου των ταξιδιωτών στα περιφερειακά αεροδρόμια, αυτά εξακολουθούν να αντιμετωπίζουν δυσανάλογα μεγάλα προβλήματα ως προς το οικονομικό σε ό,τι αφορά τη διασφάλιση διαθέσιμου χρόνου προσαπογειώσεων στα κεντρικά αεροδρόμια;
ΓΡΑΠΤΗ ΕΡΩΤΗΣΗ E-1865/98

υποβολή: Graham Mather (PPE) προς την Επιτροπή

(16 Ιουνίου 1998)

Θέμα: Καταγγελία αριθ. 97/4397 - ισχυρισμοί ότι στο Βέλγιο χρησιμοποιούνται αδέσποτοι σκύλοι και γάτες για ερευνητικούς σκοπούς

Πριν από λίγους μήνες η Επιτροπή γνωστοποίησε τα αποτελέσματα της έρευνάς της σχετικά με το ανωτέρω θέμα. Παρά την έρευνα της Επιτροπής εξακολουθούν να υπάρχουν σοβαροί λόγοι ανησυχίας όσον αφορά την κατάσταση στο Βέλγιο.

1. Είναι η Επιτροπή ικανοποιημένη από τα μέτρα που έλαβαν τα βελγικά εργαστήρια εις βάρος των οποίων έγινε η ανωτέρω καταγγελία προκειμένου να επανορθώσουν την κατάσταση;

2. Σύμφωνα με τη Βρετανική Ένωση για την Κατάργηση της Ζωοτομίας (BUAV) η χρησιμοποίηση ζώων που δεν έχουν εκτραφεί ειδικά για να χρησιμοποιηθούν για ερευνητικούς σκοπούς είναι κοινή πρακτική στο Βέλγιο. Αν και η ευρωπαϊκή νομοθεσία δεν απαγορεύει τη χρησιμοποίηση ζώων που δεν έχουν εκτραφεί ειδικά για το σκοπό αυτό, η οδηγία 86/609/ΕΟΚ(1) διευκρινίζει ότι η χρησιμοποίηση των ζώων αυτών πρέπει να αποτελεί την εξαίρεση και όχι τον κανόνα. Πιστεύει η Επιτροπή ότι η Οδηγία αυτή εφαρμόζεται σωστά στο Βέλγιο;

3. Έχει η κυβέρνηση του Βελγίου παράσχει στην Επιτροπή στοιχεία που να αποδεικνύουν ότι οι συνθήκες υπό τις οποίες κρατούνται τα ζώα στα εργαστήρια έρευνας συμμορφούνται προς τις απαιτήσεις της εν λόγω Οδηγίας;

(1) ΕΕ L 358 της 18.12.1986, σελ. 1.

Κοινή απάντηση

του κ. Bjerregaard εξ ονόματος της Επιτροπής

στις γραπτές ερωτήσεις E-και1834/98 E-1865/98

(20 Ιουλίου 1998)

Ανταποκρινόμενο στο αίτημα της Επιτροπής για ενημέρωση, το Βέλγιο επεσήμανε ότι οι αρχές της χώρας προέβησαν σε ελέγχους των τριών επιχειρήσεων που αποτελούν το αντικείμενο της καταγγελίας στην οποία αναφέρεται το Αξιότιμο Μέλος του Κοινοβουλίου, και ότι αυτές έλαβαν τα κατάλληλα μέτρα, όπου αυτό ήταν αναγκαίο.

Στο ερώτημα για το κατά πόσον τα ληφθέντα εκ μέρους των βελγικών αρχών μέτρα εξασφάλισαν στο εξής την συμμόρφωση των μη-σύμμορφων επιχειρήσεων με την οδηγία, η Επιτροπή θα ανακινήσει το θέμα στις βελγικές αρχές, προκειμένου να λάβει τις σχετικές αναγκαίες διαβεβαιώσεις.

Ας σημειωθεί εν προκειμένω ότι η Επιτροπή δεν έχει επί του παρόντος ενδείξεις ότι η χρήση ζώων που δεν εκτρέφονται επί τούτου, αποτελεί κοινή πρακτική στο Βέλγιο. Για να εκτιμήσει την κατάσταση, θα ζητήσει από τις βελγικές αρχές να την ενημερώσουν για τις εξαιρέσεις που παραχωρήθηκαν, δυνάμει της οδηγίας, σε επιχειρήσεις να χρησιμοποιούν ζώα που δεν εκτρέφονται επί τούτου.

Η οδηγία 86/609/ΕΟΚ της 24ης Νοεμβρίου 1986 περί της συγκλίσεως των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, δεν περιέχει διατάξεις που υποχρεώνουν τα κράτη μέλη να ενημερώνουν την Επιτροπή για την προέλευση των ζώων που χρησιμοποιούνται για πειραματικούς σκοπούς.
ΓΡΑΠΤΗ ΕΡΩΤΗΣΗ E-2252/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στην Ιταλία, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Ιταλία κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-1756/98

υποβολή: José Salafranca Sánchez-Neyra (PPE) προς την Επιτροπή

(5 Ιουνίου 1998)

Θέμα: Αίτηση της Κούβας για να γίνει δεκτή στη Σύμβαση ΑΚΕ-ΕΟΚ

Στις 26 Μαρτίου 1998 υπέβαλα στην Επιτροπή γραπτή ερώτηση (Ε-0816/98)(1) σχετικά με την αίτηση της Κούβας για να γίνει δεκτή στη Σύμβαση ΑΚΕ-ΕΟΚ. Στην ερώτησή μου ζητούσα από την Επιτροπή να με πληροφορήσει ποιά ήταν η αντίδρασή της στο αίτημα αυτό και πώς σκεπτόταν να αποφανθεί επί του προκειμένου.

Στις 27 Απριλίου έλαβα απάντηση της Επιτροπής που με παραπέμπτει στην απάντησή της στη γραπτή ερώτηση Ε-832/98 του κ. Cabezon Alonso. Η τελευταία αυτή απάντηση, ωστόσο, δεν απαντά σε κανένα από τα ερωτήματα που έθεσα στην ερώτησή μου της 26ης Μαρτίου. Θα παρακαλούσα, συνεπώς, την Επιτροπή να δώσει μια αυτοτελή απάντηση στην ερώτησή μου και, συγκεκριμένα, να μου αναφέρει εάν απάντησε στο προειρημένο αίτημα της Κούβας.

Εάν ναι, ποιός απάντησε εξ ονόματος της Επιτροπής; Πότε δόθηκε η απάντηση; Σε ποιόν απευθυνόταν και ποιό ήταν το περιεχόμενό της;

Απάντηση του κ. Pinheiro εξ ονόματος της Επιτροπής

(8 Ιουλίου 1998)

Πράγματι η Επιτροπή απήντησε στην επιστολή της 26ης Ιανουαρίου 1998 που απευθυνόταν στον υπουργό Εξωτερικών της Κούβας, και με την οποία η Κούβα ζητούσε τη συμμετοχή της στις διαπραγματεύσεις για τη νέα συμφωνία μεταξύ της Κοινότητας και των χωρών της Αφρικής, της Καραϊβικής και του Ειρηνικού (ΑΚΕ).

Στην απάντησή της στον υπουργό με ημερομηνία 20 Μαρτίου 1998, η Επιτροπή λαμβάνει υπόψη της το αίτημα αυτό της Κούβας καθώς και την εκτίμηση την οποία τρέφει η Κούβα για τους δεσμούς συνεργασίας μεταξύ της Κοινότητας και των χωρών ΑΚΕ. Επιβεβαιώνει ότι το αίτημα αυτό θα περιβληθεί με την προσοχή που επιβάλλεται σύμφωνα με τις διαδικασίες που ισχύουν στη σύμβαση του Λομέ.

Στη συνέχεια το αίτημα αυτό αποτέλεσε αντικείμενο συζητήσεων μέσα στους κόλπους της ομάδας των χωρών ΑΚΕ όσο και στα πλαίσια του Συμβουλίου. Με την ευκαιρία αυτή, η Επιτροπή δήλωσε ότι τηρεί ευνοϊκή στάση στην ιδέα συμμετοχής της Κούβας ως παρατηρητή στις διαδικασίες διαπραγματεύσεων της νέας σύμβασης με τις χώρες ΑΚΕ, και τούτο χωρίς να προδικάζεται μια συμφωνία στο θέμα της προσχώρησης της χώρας αυτής στην επόμενη σύμβαση.

(1) ΕΕ C 354 της 19.11.1998, σελ. 27.
ΓΡΑΠΤΗ ΕΡΩΤΗΣΗ E-0651/98

υποβολή: Gerardo Fernández-Albor (PPE) προς την Επιτροπή

(10 Μαρτίου 1998)

Θέμα: Χειμερινός τουρισμός για την τρίτη ηλικία

Η Επιτροπή, στην απάντησή της στην ερώτησή μου Ε-3544/97(1) μου ανακοίνωσε την άποψή της ότι ως προς ένα πρόγραμμα χειμερινών διακοπών για την τρίτη ηλικία, θα μπορούσε να μελετηθεί, μαζί με άλλες πρωτοβουλίες, η κοινοτική συμμετοχή ώστε το ισπανικό πρόγραμμα χειμερινών διακοπών για την τρίτη ηλικία να διευρυνθεί και στις υπόλοιπες κοινοτικές χώρες.

Η απάντηση αυτή προκάλεσε εντονότατο ενδιαφέρον από πλευράς κοινοτικών φορέων της τρίτης ηλικίας από διάφορες χώρες, οπότε θα είχε ιδιαίτερη σημασία να δοθεί ικανοποιητική απάντηση στους ανωτέρω φορείς σχετικά με το εν λόγω θέμα.

Λαμβάνοντας υπόψη την άποψη της Επιτροπής, η οποία αναφέρεται στην απάντηση στη γραπτή μου ερώτηση, θεωρεί η Επιτροπή ότι θα ήταν σκόπιμο να προωθήσει προηγούμενη μελέτη η οποία να περιλαμβάνει ανταλλαγή εμπειριών και συνεργασία, μεταξύ της Επιτροπής, των κρατών μελών και της βιομηχανίας, ώστε να είναι εις θέσιν να προτείνει συγκεκριμένη δράση επί του θέματος;

Απάντηση του κ. Παπουτσή εξόνόματος της Επιτροπής

(21 Απριλίου 1998)

Όπως έχει ήδη δηλωθεί στην απάντηση της Επιτροπής προς τη γραπτή ερώτηση Ε-3544/97 του εντιμότατου μέλους, η Επιτροπή θεωρεί ότι το πρόγραμμα χειμερινών διακοπών για τους ηλικιωμένους στην Ισπανία και άλλες παρόμοιες πρωτοβουλίες πρέπει να διερευνηθούν προσεκτικά στα πλαίσια της ανταλλαγής εμπειριών και της συνεργασίας όπου συμμετέχουν η Επιτροπή, τα κράτη μέλη και ο τουριστικός κλάδος.

Ενώ η Επιτροπή δεν έχει την πρόθεση να αναλάβει μια προκαταρκτική μελέτη σχετικά με την ανταλλαγή εμπειριών και τη συνεργασία με τα κράτη μέλη και τον τουριστικό κλάδο σχετικά με το ενλόγω θέμα, τονίζει ότι η συμβουλευτική επιτροπή για τον τουρισμό προσφέρει ένα κατάλληλο φόρουμ όπου οι εθνικές αρχές μπορούν να θίξουν τα θέματα αυτά και ότι η Επιτροπή θα επωφεληθεί κάθε διαθέσιμης ευκαιρίας για να επισύρει την προσοχή σάυτήν την πρωτοβουλία.

(1) ΕΕ C 158 της 25.5.1998, σελ. 148.
ΓΡΑΠΤΗ ΕΡΩΤΗΣΗ E-1378/98

υποβολή: Susan Waddington (PSE) προς την Επιτροπή

(7 Μαΐου 1998)

Θέμα: Ελεύθερη διακίνηση προσώπων

Ενόψει της προσφάτου περιπτώσεως που περιήλθε στην προσοχή μου σχετικά με έναν από τους ψηφοφόρους της εκλογικής μου περιφέρειας, το διαβατήριο του οποίου κρατήθηκε από ένα ξενοδόχο στην Αυστραλία για χρονική περίοδο που υπερέβη τους δώδεκα μήνες, μπορεί η Επιτροπή να διαβεβαιώσει ότι οι ξενοδόχοι στα κράτη μέλη της ΕΕ δεν έχουν νόμιμο δικαίωμα να πράξουν το ίδιο, αποστερώντας στην ουσία τους πολίτες της ΕΕ από το δικαίωμά τους στην ελεύθερη διακίνηση;

Απάντηση του κ. Monti εξ ονόματος της Επιτροπής

(7 Ιουλίου 1998)

Η Επιτροπή δεν γνωρίζει την ύπαρξη νομοθεσιών κρατών μελών που να επιτρέπουν στους ξενοδόχους να κρατούν το ταξιδιωτικό έγγραφο των πελατών τους σε περίπτωση παρατεταμένης διαμονής στο ξενοδοχείο, ώστε να είναι δυνατόν να δημιουργηθούν καταστάσεις παρόμοιες με αυτές που αναφέρει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2260/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στη Γερμανία, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Γερμανία κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ P-1872/98

υποβολή: Mair Morgan (PSE) προς την Επιτροπή

(8 Ιουνίου 1998)

Θέμα: Γραφεία Εκπροσώπησης της Ευρωπαïκής Επιτροπής στις περιφέρειες

Μπορεί η Επιτροπή να διευκρινίσει τον ρόλο των Γραφείων Εκπροσώπησης της Ευρωπαϊκής Επιτροπής στις περιφέρειες; Τα εν λόγω γραφεία είναι αρμόδια να παρέχουν πληροφορίες, καθώς και να συλλέγουν πληροφορίες;

Απάντηση του κ. Oreja εξ ονόματος της Επιτροπής

(1 Ιουλίου 1998)

Ο ρόλος των αντιπροσωπειών της Επιτροπής περιγράφεται στην ανακοίνωση με τίτλο "Ο ρόλος και η οργάνωση των γραφείων τύπου και πληροφόρησης"(1) και μεταγενέστερα σε μια έκθεση προόδου(2) και σε ένα έγγραφο για την πληροφόρηση και τη στρατηγική επικοινωνίας(3).

Οι αντιπροσωπείες εξακολουθούν να έχουν την κύρια ευθύνη για την πληροφόρηση όλων των στρωμάτων του πληθυσμού στα αντίστοιχα κράτη μέλη, αλλά αναθέτουν όλο και περισσότερα καθήκοντα παροχής πληροφοριών για το ευρύ κοινό σε συνεταιρικούς οργανισμούς διαμεταβίβασης οι οποίοι λειτουργούν υπό την επίβλεψη τους. Οι τελευταίοι γνωρίζουν πολύ καλά τις ανάγκες των πολιτών και μπορούν να παρέχουν χρήσιμες πληροφορίες, σε περιφερειακό και τοπικό επίπεδο. Αυτό επιτρέπει στις αντιπροσωπείες να επικεντρώνουν την προσοχή τους στο να παρέχουν πιο ειδικές πληροφορίες στους διαμορφωτές της κοινής γνώμης, όπως είναι οι πολιτικοί και οι δημοσιογράφοι, και να ενημερώνουν τις Βρυξέλλες για τις εξελίξεις στα κράτη μέλη που ενδιαφέρουν την Επιτροπή.

Αυτή η πολιτική ισχύει τόσο για τις κεντρικές όσο και για τις περιφερειακές αντιπροσωπείες. Επομένως, η απάντηση στο δεύτερο μέρος της ερώτησης είναι "ναι".

(1) SEC(89)662.

(2) SEC(90)1646.

(3) SEC(94)80.
ΓΡΑΠΤΗ ΕΡΩΤΗΣΗ E-2460/98

υποβολή: Honório Novo (GUE/NGL) προς την Επιτροπή

(30 Ιουλίου 1998)

Θέμα: Καθυστερήσεις πληρωμών για το υποπρόγραμμα Α του PRONORTE

Στο τέλος του Ιουνίου 1998, στα μέσα μαζικής επικοινωνίας της χώρας μου ανεγράφησαν διάφορα για τις ανησυχίες που εξέφρασαν ορισμένες τοπικής αυτοδιοίκησης λόγω των σημαντικών καθυστερήσεων των πληρωμών στο πλαίσιο του PRONORTE.

Αφενός μεν ορισμένες από τις ανωτέρω αρχές τοπικής αυτοδιοίκησης ανακοίνωσαν δημοσία ότι ενδέχεται να παραστεί ανάγκη διακοπής ορισμένων έργων που συγχρηματοδοτούνται από το υποπρόγραμμα του προγράμματος PRONORTE επειδή, παρά το γεγονός ότι εκείνες απέστειλαν εγκαίρως στις κυβερνητικές αρχές τις αιτήσεις πληρωμής, εξακολουθούν να μην έχουν λάβει τα ποσά που αντιστοιχούν στα έργα που έχουν ήδη εκτελεσθεί. Αφετέρου δε ορισμένες κυβερνητικές αρχές και εκπρόσωποι τους έχουν εκφράσει δημοσία την υποψία ότι οι καθυσερήσεις που σημειώθηκαν στην πληρωμή των ποσών στο πλαίσιο του ως άνω υποπρογράμματος του Pronorte οφείλονται στις δυσχέρειες αποδέσμευσης κονδυλίων από τον κιονοτικό προϋπολογισμό, προβλήματα τα οποία αποδίδουν στην Ευρωπαϊκή Επιτροπή.

Για την πλήρη ενημέρωση της κοινής γνώμης σχετικά με το ζήτημα αυτό και για λόγους στοιχειώδους διαφάνειας ζητώ από την Επιτροπή να με πληροφορήσει το εξής:

Η Ευρωπαϊκή Επιτροπή έχει όντως καθυστερήσει την αποστολή των ποσών που προορίζονται για την εκκαθάριση των πληρωμών που ζητούν οι εθνικές αρχές, προκειμένου να καλύψουν τις υποχρεώσεις που απέρρευσαν από την εκτέλεση των έργων στο πλαίσιο του υποπρογράμματος Α του PRONORTE.

Εάν ναι, σε τι οφείλονται οι καθυστερήσεις αυτές; Εάν όχι, τι πληροφορίες διαθέτει η Ευρωπαϊκή Επιτροπή σχετικά με την καθυστερήση που παρατηρείται στην Πορτγοαλία μεταξύ της αποστολής των κοινοτικών κονδυλίων και της λήψεώς τους από τις τοπικές αρχές;

Απάντηση της κ. Wulf-Mathies εξ ονόματος της Επιτροπής

(10 Σεπτεμβρίου 1998)

Οι πληρωμές της Επιτροπής, οι σχετικές με το πρόγραμμα αυτό δεν σημειώνουν καθυστερήσεις. Η Επιτροπή ενημερώνεται από τις εθνικές αρχές ως προς το θέμα ενδεχομένων καθυστερήσεων χρηματικών μεταφορών προς τις τοπικές αρχές.